ՀՕՄի Շրջանային Վարչութեան անդամ եւ Ջաւախք Հիմնադրամի Յանձնախումբի ներկայացուցիչ-կապ՝ Նէնսի Պէտիրեան Շրջանային Վարչութեան խօսքը փոխանցեց, ընդգծելով թէ Հայ Օգնութեան Միութիւնը միշտ պատրաստ է օժանդակելու հայերուն, հոն ուր կարիք կայ: Ան աւելցուց, թէ Ջաւախքի հայութեան ինքնութիւնը պահպանելու համար պէտք է համարել պատասխանատուուութիւն եւ նոր ձեւեր պետք է բացայայտել, որպէսզի Ջաւախքն ու Ջաւախքահայութիւնը մնան ուժեղ: Պէտիրեան շնորհակալութիւն յայտնեց Ջաւախք Յանձնախումբին այն բոլոր աշխատանքներուն համար, կազմակերպելու եւ իրականացնելու այն ինչ որ անհրաժեշտ է շրջանին: